Artūras Areima

Artūras Areima (g. 1982 m. lapkričio 23 d. Šiauliuose) – Lietuvos teatro režisierius, dramaturgas, scenografas.

 Kūryba 
Po pirmojo spektaklio kritikų pavadintas „scenos chuliganu“[https://www.diena.lt/naujienos/vilnius/menas-ir-pramogos/issifruoti-nevykeli-be-galo-idomus-uzsiemimas-736716 Vytautas Paplauskas, "Iššifruoti „Nevykėlį“ – be galo įdomus užsiėmimas, 2016 m. Kaunas (diena.lt).

2008 m. debiutavo Menų spaustuvėje pristatydamas spektaklį pagal lenkų autoriaus Michalo Valčiako pjesę „Kelionė į kambario vidų“. Kritikai spektaklio pastatymą įvardijo kaip „įdomų“[https://www.menufaktura.lt/?m=1025&s=60026 Daiva Šabasevičienė „Kelionė į teatro vidų“, 2008 m. Menų Faktūra, nors ir „turintį eklektišką išraišką“.Andrius Jevsejevas „Svarbiausia – nesustoti pusiaukelėje“, 2008 m. Menų Faktūra Pirmaisiais savarankiško darbo metais sukūrė opoziciją lietuvių poetinio ir metaforinio teatro tradicijoms, siekdamas šiuolaikiškų ir kitokių pasaulinės klasikos interpretacijų. Apibrėžė heterodoksinį, intelektualiai maištingą santykį su lietuviško teatro tradicija.

Režisavo spektaklius: „Laimingi“ pagal Friedricho Schillerio pjesę „Klasta ir meilė“ (NKDT, 2009), Bernard-Marie Koltès „Sugrįžimą į dykumą“ (NKDT, 2009), Augusto Strindbergo „Freken Julija“ (VVMT, 2010), Henriko Ibseno „Šmėklos“ (NKDT, 2010), „Prakeiktieji“ pagal Eugene O’Neil „Gedulas tinka Elektrai“ (Oskaro Koršunovo teatras, 2010), „Vyšnių sodas“ Antonas Čechovas (NKDT, 2013).Vēsma Levalde „Artūras Areima atstovauja naujosios kartos europietiškai režisūrai“, 2020 m., Sausio 20 d. Latvija

2012 m. prasidėjo radikalesnis kūrybos etapas, jam būdingas aktorių išvedimas iš komforto zonos ir žiūrovų provokacija. Tyrimo objektas yra šių laikų individualumas, kuriam būdingas nuolatinis nerimo jausmas, kritinis požiūris į istorinę atmintį ir politinius procesus. Dominuoja ir socialinės problemos, nors per jas ir neatsispindi realizmas.

 Artūro Areimos teatras 
2014 m. įkurė Artūro Areimos teatras, siekiant pristatyti alternatyvų, postdraminiam teatrui būdingą požiūrio tašką.

2019 m. su teatro direktore Inga Sanakojevaite įkūrė tarptautinį edukacinių renginių festivalį „Projekcija“.

2019 m. Baltupiuose atvėrė naują erdvę, kur įrengta salė spektakliams bei kitiems renginiams. 2019–2022 m. joje įvyko virš 100 spektaklių ir 3 tarptautiniai, nemokamų edukacinių renginių ciklai „Projekcija“, eksperimentinės muzikos festivalis „technē“ bei šiuolaikinio cirko festivalis „Naujojo cirko stotelė“.

 Gastrolės, festivaliai 
Dalyvavo virš 18 tarptautinių festivalių. Darbai pristatyti tarptautiniuose Lietuvos, Škotijos, Prancūzijos, Rusijos, Pietų Korėjos, Kinijos, Juodkalnijos menų festivaliuose, taip pat ir Vokietijoje, Norvegijoje, Danijoje, Latvijoje.

 Režisūriniai darbai 
Nuo 2008 m. sukūrė apie ~40 spektaklių. Spektakliai Lietuvos teatruose:
 Artūro Areimos teatrehttps://www.areimosteatras.lt/spektakliai, Artūro Areimos teatras, Spektakliai, režisierius Artūras Areima
 JMDThttps://www.miltinioteatras.lt/spektaklis/spektakliai/musiskiai/ , Juozo Miltinio dramos teatras, Artūras Areima, režisuoti spektakliai 2017–2019
 NKDThttps://dramosteatras.lt/lt/kurejai/arturas-areima/, Nacionalinis Kauno dramos teatras, režisierius Artūras Areima 
 VVMThttps://vmt.lt/team/areima-arturas/ , Valstybinis Vilniaus Mažasis teatras, Artūras Areima, režisuoti spektakliai
 VŠDThttp://www.vsdt.lt/spektaklis/KASYKLA-N-14/, spektaklis „Kasykla“, Valstybinis Šiaulių dramos teatras, režisierius Artūras Areima 2017 m.

 Įvertinimas 
miniatiūra|A. Areima (dešinėje) su Robertu Makdovilu (kairėje) Edinburge
 2013 m. – Boriso Dauguviečio auskaras už naujų sceninės raiškos formų paieškas.
 2013 m. – Auksinio scenos kryžiaus, nominacija geriausio režisieriaus kategorijoje
 2014 m. – Fortūnos Jaunųjų kritikų nominacija: „Metų režisierius“.
 2014 m. – Auksinio scenos kryžiaus, nominacija geriausio režisieriaus kategorijoje
 2014 m. – Kultūros ministerijos premija
 2015 m. – Kauno Fortūna už provokuojančią režisūrą
 2015 m. – Auksinio scenos kryžiaus, nominacija geriausio režisieriaus kategorijoje
 2016 m. – Auksinio scenos kryžiaus, nominacija: Spektaklio jaunimui „Mechaninė širdis“ kūrybinė grupė
 2016 m. – tarptautinis Edinburgh Festival Fringe, „Jawbone“ (liet. žandikaulio) apdovanojimas, spektaklis „Po Ledu“ pagal Falk Richter
 2017 m. – Europos teatro sąjungos „Naujosios teatro realybės“ prizo kandidatasCandidates (PremioEuropa.org) Nuoroda tikrinta 2022-08-01 
 2017 m. – Dalios Tamulevičiūtės lietuvių autorių scenos meno konkurso apdovanojimas spektakliui „Virimo temperatūra 5425“
 2017 m. – apdovanojimas Geriausio festivalio spektaklio nominacijoje Alytaus teatro festivalyje COM•MEDIA
 2018 m. – apdovanojimas Geriausio Alytaus teatro festivalio COM•MOON•A spektaklio nominacijoje
 2020 m. – Auksinio scenos kryžiaus, nominacija už geriausius vaizdo sprendimus
 2022 m. – specialusis Tarptautinio alternatyvaus teatro festivalio "FIAT" apdovanojimas už įspūdingą šiuolaikinės dramaturgijos ir naujų teatro formų jungtį

 Šaltiniai 

Kategorija:Lietuvos teatro režisieriai
Kategorija:Lietuvos teatro pedagogai